Juozas Banionis (1956)

Juozas Banionis (g. 1956 m. vasario 12 d. Puziškėse, Kazlų Rūdos rajonas) – Lietuvos istorikas, enciklopedistas, matematikas, humanitarinių mokslų daktaras.

Biografija 
1963–1971 m. mokėsi Jūrės stoties aštuonmetėje mokykloje, 1971–1974 m. – Kazlų Rūdos vidurinėje mokykloje.
1979 m. Vilniaus universitete baigė taikomąją matematiką, 1989 m. Vilniaus pedagoginiame institute – istoriją. 1995 m. humanitarinių mokslų daktaras.

1979–1987 m. Vilniaus pedagoginio instituto Matematikos ir informatikos didaktikos katedros dėstytojas. 1987–1993 m. Lietuvos istorijos instituto, nuo 1994 m. Lietuvos gyventojų genocido tyrimų centro mokslinis bendradarbis. Nuo 1994 m. dar ir Vilniaus pedagoginio instituto dėstytojas, nuo 2002 m. docentas, nuo 2015 m. profesorius. 2007-2013 m. Matematikos  ir informatikos didaktikos katedros vedėjas.

2002-2012 m. žurnalo "Mokslas ir gyvenimas" redakcinės kolegijos narys,

2020 m. suteiktas Marijampolės apskrities Kazlų Rūdos savivaldybės garbės piliečio vardas.

Mokslinė veikla 
Tiria matematikos mokslo raidą Lietuvoje, nuo 1994 m. – daugiausia XX a. antrosios pusės kovas dėl nepriklausomos Lietuvos valstybės atkūrimo. Vienas iš Visuotinės lietuvių enciklopedijos autorių.

Bibliografija 
 Matematikos mokslo raida Lietuvoje 1920–1940 m. (monografija, 1994 m.),
 Lietuvos laisvės byla Vakaruose 1975–1990 m. (monografija, 2002 m.).
 Matematinės minties raida Lietuvoje: Istorinė apžvalga iki 1832 m. (metodinė priemonė studentams, 2001 m.)
 V. Bliznikas (1930–1997) – vienas Lietuvos geometrijos mokyklos kūrėjų. Lietuvos matematikos rinkinys, T. 43 (spec. nr.), Vilnius, MA MII, p. 324–329, 2003 m.
 B. V. Chmielevskis (1913–1980) ir senosios matematikos istoriniai tyrinėjimai Lietuvoje. Lietuvos matematikos rinkinys, T. 45, p. 226–231, 2005.
 Lietuva 1940-1990: okupuotos Lietuvos istorija. (kolektyvinė monografija, bendrautorius, 2005 m.)
 Matematinė mintis Lietuvoje (istorinė apžvalga 1832–1990 m.) (metodinis leidinys bakalaurų studijoms). Vilnius, VPU leidykla, 2006 m.
 Dešimtmečio po lietuviškos spaudos atgavimo aritmetikos vadovėlių panorama. Lietuvos matematikos rinkinys, T. 46., Vilnius, MA MII, p. 208–212, 2006 m.
 Matematikos istorija: faktai ir uždaviniai. (drauge su J. Žemaityte, metodinis leidinys studijoms, 2011 m.)
 Matematinės minties raida Lietuvoje. Nuo matematikos žinijos atsiradimo iki matematikos mokslo įsitvirtinimo. (monografija, 2014 m.)
 Lietuvos laisvinimas Vakaruose 1940–1975. (monografija, 2010 m.)
 Jūrė: miestelio kūrimo istorija . (straipsnių rinkinys, sudarytojas, 2016 m.)
 Lietuvos laisvinimas Vakaruose po Helsinkio 1975–1994. (monografija, 2017 m.)
 Ignotas Domeika. Geologas, minerologas, kalnų inžinierius. (kolektyvinė monografija, bendraautorius, 2017 m.)
 Prezidento Antano Smetonos misija JAV: grąžinti Lietuvai Nepriklausomybę. Nepriklausomybės sąsiuviniai, Nr. 2(32), p.29-42, 2020 m.
 Akademikas Jonas Kubilius: darbai, pašvęsti Lietuvos matematikos istorijai. Lietuvos matematikos rinkinys,LMD darbai, ser. B,  T. 62.,Vilnius, VU, p.13-21, 2021 m.
 Mykolo Krupavičiaus mintys apie Tėvynę ir Tėvynei. Nepriklausomybės sąsiuviniai, Nr. 3(41), p.3-12, 2022 m

Šaltiniai 

Lietuvos mokslo istorikai
Lietuvos matematikai
Lietuvos geometrai